Zapisnik

Zapisnik s sestanka dijaške skupnosti Gimnazije Jurija Vege Idrija

# Udeleženci:

Gal Koštrica (1.A), Rebeka Gnezda (1.A), Lovro Vehar Menegatti (1.B), Sare Zečiri (1.B), Teo Šmit (1.T), Taša Pirih Willer (1.T), Maja Vidmar Lapanja (2.A), Tjaša Boškin (2.A), Tim Gorenc (2.T), Enej Logar (2.T), David Svit Novak (2.T), Matej Mlinar (3.A), Andraž Kosmač (3.B), Luka Bolčina (3.M), Elvedin Pajalić (3.M), Kaja Rebec (4.A), Lara Rojc (4.A), Maruša Petrovčič (4.B), Maja Kogoj (4.B), Hana Vihtelič (4.T)

Tereza Hladnik (predsednica)

# Dnevni red

1. Nagovor glede prihajajočega dobrodelnega koncerta
2. Bližajoča se 120. obletnica šole
3. Cilj zmanjšanja količine zavržene hrane
4. Volitve v svet šole
5. Razno

# Potek sestanka

Seja se je tokrat začela z nagovorom ravnateljice. Zbrane je seznanila z zgodbo Ševala Kalaka, nekdanjega dijaka gimnazije, in zgodbo njegove družine, ki se je znašla v veliki socialni stiski. V ta namen bo organiziran nedeljski dobrodelni koncert "Podajmo roko Ševalu", kjer se bo zbiralo prostovoljne prispevke. Ravnateljica je pozvala predvsem k udeležbi, poleg tega pa sta z organizatorico, profesorico Majo Justin Jerman, zaprosili še za nekaj prostovoljcev, ki bi pomagali pri tehničnih zadevah.

Ravnateljica je predstavnikom nato predstavila še eno vprašanje. Bliža se namreč 120. obletnica šole, ki bi jo bilo smiselno pametno izkoristiti. Apelira se predvsem na realizacijo kakšnega projekta, namenjenega dijakom. Ravnateljica je predstavnike razredov povabila k skupnemu razmišljanju v tej smeri, seveda na podlagi želja in predlogov dijakov po razrednih skupnostih. S strani dijakov se je že pojavil predlog o restavraciji zunanje jedilnice v nek družabni prostor, kjer bi lahko dijaki preživeli proste ure, se družili, učili. Prav tako je tudi ravnateljica razmišljala o podobnem prostoru, a na drugi lokaciji: na šolskem podstrešju. Problemi glede zunanje jedilnice naj bi bili, po ravnateljičinih besedah, predvsem dodatno ogrevanje in čiščenje, poleg tega pa tudi sama odročnost prostora; dijaki bi se morali namreč nekje preobuti.

Besedo je nato prevzela predsednica. Prisotne je seznanila z odločitvijo šole, ki si je kot cilj trajnostnega razvoja zadala zmanjšanje količin odvržene hrane. V tej smeri naj delujejo tudi dijaki šole: s hrano naj ravnajo preudarno in racionalno, spomniti pa velja na košaro v jedilnici, kjer lahko dijaki hrano, ki je ne nameravajo pojesti, pustijo z namenom, da si jo lahko vzame kdo drug izmed dijakov.

Kot že omenjeno na prejšnjem sestanku, je predsednica prisotne seznanila še z bližajočimi se volitvami v svet šole. Kandidata za predstavnika v svetu šole sta Tinkara Pavšič in David Svit Novak.

Pod točko Razno je predsednica izpostavila še nekaj tekočih zadev.

Opozorila je na primer izginjajočih steklenic v kuhinji. Predstavnike je še enkrat pozvala, naj po razredih močno poudarijo, da je od dobrih sedemdesetih v kuhinji ostalo le še slabih dvajset steklenic, in da je potrebno steklenice vrniti nazaj.

Prav tako je predsednica opomnila na prihajajoči sestanek Dijaške organizacije Slovenije (DOS) 23.10. v Ljubljani in povabila k udeležbi.

Zbrane je seznanila s snemanjem novega reprezentativnega filmčka šole, v izvedbi dijaka Jakoba Rožiča; zagreti dijaki so, kakopak, povabljeni k sodelovanju.

Med pripombami in pohvalami so predstavniki oddelkov prenesli izjemno pozitiven odziv na predavanje o odgovornostih dijaka v izvedbi pravnice Jägerjeve.

Sejo je predsednica zaključila še z dodatnim pozivom po pobudah, pohvalah, pritožbah, ki pa jih ni bilo.

# Potrditev zapisnika

Zapisnik sta prebrali in potrdili predsednica DS GJV Tereza Hladnik ter mentorica DS prof. Manica Seljak.

Tereza Hladnik,

predsednica DS GJV Idrija

Andraž Kosmač,

prof. Manica Seljak,

mentorica DS GJV Idrija

zapisnikar